Fid-19 ta' Novembru 2018, il-Kunsill adotta konklużjonijiet dwar l-Afganistan. Il-Kunsill jafferma mill-ġdid l-impenn fit-tul tiegħu li jappoġġa lill-poplu tal-Afganistan fit-triq tiegħu 'l quddiem lejn il-paċi, is-sigurtà u l-prosperità . L-UE tilqa' l-applikazzjoni proviżorja tal-Ftehim ta' Kooperazzjoni dwar is-Sħubija u l-Iżvilupp (CAPD) bħala pass importanti fir-relazzjonijiet bilaterali bejn l-UE u l-Afganistan. Il-Kunsill jissottolinja li l-konferenza ministerjali ta' Ġinevra dwar l-Afganistan tas-27 u t-28 ta' Novembru 2018 ser tkun opportunità importanti biex jiġi evalwat il-progress fir- riformi maqbula b'mod reċiproku li seħħ minn mindu saret il-Konferenza ta' Brussell fl-2016 u biex tiġi stabbilita aġenda għall-paċi, l-istabbiltà u l-iżvilupp sostenibbli li tkun orjentata lejn il-futur. Il-Kunsill fakkar ukoll fl-appoġġ tal-UE għad-djalogu politiku u l-kooperazzjoni ekonomika bejn l-Afganistan u l-pajjiżi ġirien u r-reġjun usa', inkluż il-pajjiżi tal-Asja Ċentrali, permezz tal-istabbiliment ta' netwerks u sħubijiet li jiżviluppaw konnettività sostenibbli Aqra hawn it-test sħiħ tal-konklużjonijiet Ir-relazzjonijiet bejn l-UE u l-Afganistan, skeda informattiva Id-Delegazzjoni tal-UE għall-Afganistan Ara l-paġna tal-laqgħa